ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 33/2553เรื่อง การลงทุนและการมีไว้เพื่อเป็นทรัพย์สินของกองทุน(ฉบับที่ 5)\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 126(4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย ประกอบกับข้อ 12 และข้อ 17 โดยได้รับความเห็นชอบจากคณะกรรมการกํากับตลาดทุน และข้อ 19(6) แห่งประกาศคณะกรรมการกํากับตลาดทุน ที่ ทน. 27/2552 เรื่อง หลักเกณฑ์ เงื่อนไข และวิธีการจัดตั้งและจัดการกองทุน ลงวันที่ 20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ข้อ 1 ให้ยกเลิกความในข้อ 4 ของหมวด 1 บททั่วไป ในภาค 1 หลักเกณฑ์เกี่ยวกับประเภททรัพย์สิน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน"ข้อ 4 ให้บริษัทจัดการปฏิบัติดังต่อไปนี้ (1) ลงทุนหรือมีไว้ซึ่งทรัพย์สินตามประเภทที่กําหนดในหมวด 2 และหมวด 2/1 ของภาค 1 ทั้งนี้ ตามลักษณะของตราสารและหลักเกณฑ์การลงทุนที่กําหนดในหมวด 3 ของภาค 1 (2) เปิดเผยการลงทุนตามหลักเกณฑ์ที่กําหนดในหมวด 4 ของภาค 1 (3) เมื่อมีเหตุที่ทําให้ทรัพย์สินขาดคุณสมบัติที่กองทุนอาจลงทุนหรือมีไว้ได้ ให้บริษัทจัดการปฏิบัติตามหมวด 5 ของภาค 1" ข้อ 2 ให้เพิ่มความต่อไปนี้เป็นข้อ 4/1 ในหมวด 2 ข้อกําหนดประเภททรัพย์สินตามลักษณะของกองทุน ของภาค 1 หลักเกณฑ์เกี่ยวกับประเภททรัพย์สิน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "ข้อ 4/1 ความในหมวดนี้มิให้ใช้บังคับกับกองทุนรวมตลาดเงิน และกองทุนส่วนบุคคลที่มีนโยบายการลงทุนลักษณะเดียวกับกองทุนรวมดังกล่าว ทั้งนี้ กองทุนรวมดังกล่าวต้องลงทุนหรือมีไว้ซึ่งทรัพย์สินตามหลักเกณฑ์ในหมวด 2/1 ด้วย" ข้อ 3 ให้ยกเลิกความในวรรคสองของข้อ 5 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ในกรณีของกองทุนรวมตราสารแห่งหนี้ หรือกองทุนส่วนบุคคลที่มีนโยบายการลงทุนลักษณะเดียวกับกองทุนรวมดังกล่าว ให้บริษัทจัดการลงทุนหรือได้มาซึ่งหน่วยลงทุนของกองทุนรวมอสังหาริมทรัพย์ตามวรรคหนึ่ง (5) ได้"ข้อ 4 ให้เพิ่มความต่อไปนี้เป็นหมวด 2/1 ข้อกําหนดเกี่ยวกับประเภททรัพย์สินสําหรับกองทุนรวมตลาดเงิน และกองทุนส่วนบุคคลที่มีนโยบายการลงทุนลักษณะเดียวกัน และข้อ 8/1 ถึงข้อ 8/6 ในภาค 1 หลักเกณฑ์เกี่ยวกับประเภททรัพย์สิน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552"หมวด 2/1ข้อกําหนดเกี่ยวกับประเภททรัพย์สินสําหรับกองทุนรวมตลาดเงิน และกองทุนส่วนบุคคลที่มีนโยบายการลงทุนลักษณะเดียวกัน\_\_\_\_\_\_\_\_\_\_\_\_\_\_\_\_\_\_\_\_ ข้อ 8/1 ในหมวดนี้ "อายุถัวเฉลี่ยแบบถ่วงน้ําหนัก" (portfolio duration) หมายความว่า อายุถัวเฉลี่ยแบบถ่วงน้ําหนักของกระแสเงินที่จะได้รับจากทรัพย์สินที่กองทุนลงทุนหรือมีไว้ ข้อ 8/2 ภายใต้บังคับข้อ 8/3 และข้อ 8/4 บริษัทจัดการอาจลงทุนหรือมีไว้ซึ่งทรัพย์สิน หรือเข้าเป็นคู่สัญญาดังต่อไปนี้ เพื่อเป็นทรัพย์สินของกองทุนรวมตลาดเงิน หรือกองทุนส่วนบุคคลที่มีนโยบายการลงทุนลักษณะเดียวกับกองทุนรวมดังกล่าว (1) ตราสารแห่งหนี้ตามส่วนที่ 2 ในหมวด 3 ของภาค 1 (2) ตราสารกึ่งหนี้กึ่งทุนตามส่วนที่ 3 ในหมวด 3 ของภาค 1 ที่ออกโดยบริษัทจดทะเบียนหรือโดยบริษัทที่มีหลักทรัพย์ที่ได้รับการจดทะเบียนหรือได้รับการอนุญาตให้ทําการซื้อขายได้ในตลาดซื้อขายหลักทรัพย์ต่างประเทศ ทั้งนี้ บริษัทดังกล่าวต้องไม่อยู่ระหว่างดําเนินการให้เหตุแห่งการเพิกถอนการจดทะเบียนหรือการได้รับอนุญาตให้ทําการซื้อขายหมดไป(3) หน่วยลงทุนของกองทุนรวมตลาดเงิน ดังต่อไปนี้ (ก) หน่วยลงทุนของกองทุนรวมตลาดเงินในประเทศ (ข) หน่วยลงทุนของกองทุนรวมตลาดเงินที่มีการลงทุนในต่างประเทศบางส่วน ทั้งนี้ เฉพาะในกรณีที่เป็นการลงทุนหรือมีไว้เพื่อเป็นทรัพย์สินของกองทุนรวมตลาดเงินที่มีการลงทุนในต่างประเทศบางส่วนหน่วยลงทุนตามวรรคหนึ่ง หมายความว่า หน่วยลงทุนของกองทุนรวมที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535(4) หน่วยลงทุนของกองทุนรวมตลาดเงินที่เป็นหน่วยลงทุนของกองทุนรวมต่างประเทศ ซึ่งเป็นไปตามเงื่อนไขในส่วนที่ 4 ของหมวด 3 ในภาค 1 ทั้งนี้ เฉพาะในกรณีที่เป็นการลงทุนหรือมีไว้เพื่อเป็นทรัพย์สินของกองทุนรวมตลาดเงินที่มีการลงทุนในต่างประเทศบางส่วน (5) เงินฝากหรือตราสารที่เทียบเท่าเงินสดตามส่วนที่ 6 ในหมวด 3 ของภาค 1 (6) สัญญาซื้อขายล่วงหน้าตามหลักเกณฑ์ที่กําหนดไว้ตามส่วนที่ 10 ในหมวด 3 ของภาค 1 (7) ทรัพย์สินอื่นที่มีลักษณะทํานองเดียวกับ (1) ถึง (6) โดยได้รับความเห็นชอบจากสํานักงาน ข้อ 8/3 ตราสารแห่งหนี้ตามข้อ 8/2(1) และตราสารกึ่งหนี้กึ่งทุนตามข้อ 8/2(2) ที่กองทุนจะลงทุนหรือมีไว้ได้ ต้องเป็นไปตามเงื่อนไขดังต่อไปนี้ (1) มีกําหนดวันชําระหนี้ตามตราสารเมื่อทวงถามหรือเมื่อได้เห็น หรือไม่เกินสามร้อยเก้าสิบเจ็ดวันนับแต่วันที่ลงทุนในทรัพย์สินหรือเข้าทําสัญญา (2) มีอันดับความน่าเชื่อถืออย่างใดอย่างหนึ่งดังต่อไปนี้ เว้นแต่เป็นตราสารภาครัฐไทย(ก) อันดับความน่าเชื่อถืออยู่ในสองอันดับแรกที่ได้มาจากการจัดอันดับความน่าเชื่อถือระยะสั้น (ข) อันดับความน่าเชื่อถืออยู่ในสามอันดับแรกที่ได้มาจากการจัดอันดับความน่าเชื่อถือระยะยาว (ค) อันดับความน่าเชื่อถือที่เทียบเคียงได้กับสองอันดับแรกของการจัดอันดับความน่าเชื่อถือระยะสั้นตามที่สถาบันจัดอันดับความน่าเชื่อถือได้เปรียบเทียบไว้(3) ไม่ใช่ตราสารแห่งหนี้ดังต่อไปนี้(ก) หน่วยลงทุนหรือใบสําคัญแสดงสิทธิที่จะซื้อหน่วยลงทุนของกองทุนรวมตราสารแห่งหนี้ (ข) ตราสารที่มีลักษณะของสัญญาซื้อขายล่วงหน้าแฝง ข้อ 8/4 การลงทุนหรือมีไว้ซึ่งทรัพย์สินตามข้อ 8/2 เพื่อเป็นทรัพย์สินของกองทุนตามหมวดนี้ บริษัทจัดการต้องดํารงอายุถัวเฉลี่ยแบบถ่วงน้ําหนัก (portfolio duration) ณ ขณะใดขณะหนึ่งไม่เกินสามเดือน ข้อ 8/5 กรณีที่กองทุนรวมตามหมวดนี้มีอายุถัวเฉลี่ยแบบถ่วงน้ําหนัก ณ ขณะใดขณะหนึ่ง เกินสามเดือนติดต่อกันเป็นระยะเวลาห้าวันทําการไม่ว่าจะเกิดจากการลงทุนเพิ่มหรือไม่ก็ตาม ให้บริษัทจัดการปฏิบัติดังต่อไปนี้ (1) จัดทํารายงาน โดยระบุอายุถัวเฉลี่ยแบบถ่วงน้ําหนักของกองทุนรวม และสาเหตุที่ไม่สามารถดํารงอายุถัวเฉลี่ยแบบถ่วงน้ําหนักตามข้อ 8/4 ได้ และดําเนินการดังต่อไปนี้ (ก) ส่งรายงานดังกล่าวต่อสํานักงาน และผู้ดูแลผลประโยชน์ของกองทุนรวม คณะกรรมการกองทุนสํารองเลี้ยงชีพ หรือลูกค้ากองทุนส่วนบุคคลรายย่อย แล้วแต่กรณี ทั้งนี้ ภายในสามวันทําการนับแต่วันสุดท้ายของระยะเวลาห้าวันทําการดังกล่าว (ข) จัดเก็บสําเนารายงานดังกล่าวไว้ที่บริษัทจัดการ (2) ดําเนินการแก้ไขให้อายุถัวเฉลี่ยแบบถ่วงน้ําหนัก ณ ขณะใดขณะหนึ่ง เหลือไม่เกินสามเดือน ภายในโอกาสแรกโดยคํานึงถึงประโยชน์ของผู้ลงทุนเป็นสําคัญ แต่ต้องไม่เกินสามสิบวันนับแต่วันสุดท้ายของระยะเวลาห้าวันทําการดังกล่าว เว้นแต่บริษัทจัดการสามารถแสดงให้สํานักงานเห็นว่ามีเหตุสุดวิสัยหรือเหตุจําเป็นอื่นใดอันทําให้บริษัทจัดการไม่สามารถดําเนินการดังกล่าวได้ (3) จัดทํารายงานเมื่อบริษัทจัดการสามารถแก้ไขอายุถัวเฉลี่ยแบบถ่วงน้ําหนักได้ โดยให้ระบุอายุถัวเฉลี่ยแบบถ่วงน้ําหนักของกองทุนรวม และวันที่สามารถแก้ไขได้ และดําเนินการตาม (1) (ก) และ (ข) โดยอนุโลม ข้อ 8/6 ในระหว่างที่บริษัทจัดการไม่สามารถแก้ไขอายุถัวเฉลี่ยแบบถ่วงน้ําหนักณ ขณะใดขณะหนึ่งให้เหลือไม่เกินสามเดือน ให้บริษัทจัดการปฏิบัติดังต่อไปนี้ ทั้งนี้ โดยไม่ต้องคํานึงว่าระยะเวลาตามข้อ 8/5(2) ได้ล่วงพ้นไปแล้วหรือไม่ (1) จัดทํารายงานเมื่ออายุถัวเฉลี่ยแบบถ่วงน้ําหนัก ณ ขณะใดขณะหนึ่งเกินสี่เดือน และทุกครั้งที่เพิ่มขึ้นเกินหนึ่งเดือน ตามลําดับ โดยรายงานดังกล่าวให้มีสาระสําคัญตามข้อ 8/5(1) โดยอนุโลม (2) ส่งรายงานตาม (1) ต่อสํานักงาน และผู้ดูแลผลประโยชน์ของกองทุนรวมคณะกรรมการกองทุนสํารองเลี้ยงชีพ หรือลูกค้ากองทุนส่วนบุคคลรายย่อย แล้วแต่กรณี ทั้งนี้ ภายในสามวันทําการนับแต่วันที่เกิดกรณีดังกล่าว (3) จัดเก็บสําเนารายงานตาม (1) ไว้ที่บริษัทจัดการ"ข้อ 5 ให้เพิ่มความต่อไปนี้เป็นข้อ 52/1 และข้อ 52/2 ในหมวด 5 การดําเนินการเมื่อมีเหตุที่ทําให้ทรัพย์สินขาดคุณสมบัติที่กองทุนอาจลงทุนหรือมีไว้ได้ ของภาค 1 หลักเกณฑ์เกี่ยวกับประเภททรัพย์สิน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 "ข้อ 52/1 กรณีที่บริษัทจัดการได้ลงทุนหรือมีไว้ซึ่งทรัพย์สินตามหลักเกณฑ์ในหมวด 2/1 และหมวด 3 ของภาคนี้ เพื่อเป็นทรัพย์สินกองทุนรวมตลาดเงินหรือกองทุนส่วนบุคคลที่มีนโยบายการลงทุนในลักษณะเดียวกับกองทุนรวมดังกล่าวไว้แล้ว หากต่อมาทรัพย์สินดังกล่าวมีคุณสมบัติเปลี่ยนแปลงไป จนเป็นเหตุให้บริษัทจัดการไม่สามารถมีไว้เพื่อเป็นทรัพย์สินของกองทุนได้ ให้บริษัทจัดการปฏิบัติดังต่อไปนี้ (1) จัดทํารายงานโดยระบุชื่อ จํานวน อัตราส่วนการลงทุนหรือมีไว้ซึ่งทรัพย์สินที่ขาดคุณสมบัติ และวันที่ทรัพย์สินนั้นขาดคุณสมบัติ และดําเนินการดังต่อไปนี้ (ก) ส่งรายงานดังกล่าวต่อสํานักงาน และผู้ดูแลผลประโยชน์ของกองทุนรวม คณะกรรมการกองทุนสํารองเลี้ยงชีพ หรือลูกค้ากองทุนส่วนบุคคลรายย่อย แล้วแต่กรณี ทั้งนี้ ภายในวันทําการถัดจากวันที่เกิดกรณีดังกล่าว (ข) จัดเก็บสําเนารายงานดังกล่าวไว้ที่บริษัทจัดการ (2) จําหน่ายทรัพย์สินที่ขาดคุณสมบัติภายในโอกาสแรกโดยคํานึงถึงประโยชน์ของผู้ลงทุนเป็นสําคัญ แต่ต้องไม่เกินสามสิบวันนับแต่วันที่ทรัพย์สินขาดคุณสมบัติ เว้นแต่บริษัทจัดการสามารถแสดงให้สํานักงานเห็นว่ามีเหตุดังต่อไปนี้ (ก) เหตุสุดวิสัยหรือเหตุจําเป็นอื่นใดอันทําให้บริษัทจัดการไม่สามารถดําเนินการแก้ไขตามที่กําหนดใน (2) ได้ (ข) บริษัทจัดการดําเนินการให้ผู้ถือหน่วยลงทุนทุกราย ณ วันที่บันทึกมูลค่าทรัพย์สินเป็นศูนย์ หรือวันที่มีพฤติการณ์ว่าผู้ออกหรือคู่สัญญาในทรัพย์สินดังกล่าวไม่สามารถชําระหนี้ได้ เป็นผู้มีสิทธิในทรัพย์สินนั้น (set aside) ตามหลักเกณฑ์ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการจัดการกองทุน (3) จัดทํารายงานเมื่อบริษัทจัดการสามารถจําหน่ายทรัพย์สินที่ขาดคุณสมบัติ หรือเมื่อทรัพย์สินนั้นเปลี่ยนแปลงคุณสมบัติจนเป็นไปตามหลักเกณฑ์ที่กําหนดไว้สําหรับกองทุนดังกล่าว โดยให้ระบุชื่อ จํานวน อัตราส่วนการลงทุนหรือมีไว้ซึ่งทรัพย์สินดังกล่าว และวันที่ทรัพย์สินนั้นถูกจําหน่ายไป หรือวันที่คุณสมบัติเปลี่ยนแปลง แล้วแต่กรณี และดําเนินการตาม (1) (ก) และ (ข) โดยอนุโลม ข้อ 52/2 ในระหว่างที่บริษัทจัดการไม่สามารถจําหน่ายทรัพย์สินที่ขาดคุณสมบัติที่กองทุนอาจลงทุนหรือมีไว้ได้ ให้บริษัทจัดการปฏิบัติดังต่อไปนี้ ทั้งนี้ โดยไม่ต้องคํานึงว่าระยะเวลาตามข้อ 52/1(2) ได้ล่วงพ้นไปแล้วหรือไม่ (1) จัดทํารายงานเมื่ออัตราส่วนการลงทุนหรือมีไว้ซึ่งทรัพย์สินดังกล่าวเพิ่มขึ้นทุกร้อยละห้าของมูลค่าทรัพย์สินสุทธิของกองทุน โดยให้ระบุชื่อ จํานวน อัตราส่วนการลงทุนหรือมีไว้ซึ่งทรัพย์สินนั้น และวันที่อัตราส่วนเพิ่มขึ้น (2) ส่งรายงานตาม (1) ต่อสํานักงาน และผู้ดูแลผลประโยชน์ของกองทุนรวม คณะกรรมการกองทุนสํารองเลี้ยงชีพ หรือลูกค้ากองทุนส่วนบุคคลรายย่อย แล้วแต่กรณี ทั้งนี้ ภายในสามวันทําการนับแต่วันที่เกิดกรณีดังกล่าว (3) จัดเก็บสําเนารายงานตาม (1) ไว้ที่บริษัทจัดการความในวรรคหนึ่งมิให้ใช้บังคับกับกรณีตามข้อ 52/1(2) (ข)"ข้อ 6 ให้ยกเลิกความในข้อ 54 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน"ข้อ 54 ให้บริษัทจัดการปฏิบัติดังต่อไปนี้(1) จัดการลงทุนหรือมีไว้ซึ่งทรัพย์สินให้เป็นไปตามหลักเกณฑ์เกี่ยวกับอัตราส่วนการลงทุนทั่วไปในหมวด 1 ของภาค 2 (2) จัดการลงทุนหรือมีไว้ซึ่งทรัพย์สินให้เป็นไปตามหลักเกณฑ์เพิ่มเติมสําหรับกองทุนเฉพาะประเภทตามที่กําหนดไว้ในหมวด 2 ถึง หมวด 11/1 ของภาค 2 (3) ให้ดําเนินการเมื่อมีเหตุที่ทําให้การลงทุนหรือมีไว้ซึ่งทรัพย์สินไม่เป็นไปตามอัตราส่วนตามที่กําหนดในหมวด 12 ของภาค 2" ข้อ 7 ให้ยกเลิกความในข้อ 77 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 77 บริษัทจัดการกองทุนรวมอาจลงทุนหรือมีไว้ซึ่งตราสารที่มีลักษณะของสัญญาซื้อขายล่วงหน้าแฝง และเข้าเป็นคู่สัญญาในสัญญาซื้อขายล่วงหน้าที่กระทํานอกศูนย์ซื้อขายสัญญาซื้อขายล่วงหน้าโดยมีวัตถุประสงค์นอกเหนือจากเพื่อการลดความเสี่ยง โดยมีมูลค่ารวมกันทั้งสิ้นไม่เกินร้อยละยี่สิบห้าของมูลค่าทรัพย์สินสุทธิของกองทุนรวม ความในวรรคหนึ่งมิให้นํามาใช้บังคับกับกรณีดังต่อไปนี้ (1) กองทุนรวมเปิดที่มีการขายคืนหน่วยลงทุนตามคําสั่งล่วงหน้าซึ่งระบุเวลาแน่นอน (2) กองทุนรวมเปิดแบบมีกําหนดระยะเวลาซึ่งกําหนดช่วงห่างของวันทําการรับซื้อคืนหน่วยลงทุนครั้งก่อนและครั้งใหม่ยาวกว่าอายุของตราสารหรือสัญญาดังกล่าว โดยวันครบกําหนดอายุของตราสารหรือสัญญาดังกล่าวอยู่ในช่วงห่างนั้น (3) กองทุนรวมตลาดเงิน (4) กองทุนรวมปิด" ข้อ 8 ให้เพิ่มความต่อไปนี้เป็นข้อ 81/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552"ข้อ 81/1 การคํานวณมูลค่าการลงทุนหรือมีไว้ซึ่งสัญญาซื้อขายล่วงหน้าเพื่อการคํานวณอัตราส่วนการลงทุนตามข้อ 77 ให้ใช้มูลค่าตามขนาดของสัญญาซื้อขายล่วงหน้า (notional amount) เป็นมูลค่าที่ใช้ในการคํานวณ"ข้อ 9 ให้เพิ่มความต่อไปนี้เป็นหมวด 11/1 หลักเกณฑ์อัตราส่วนเพิ่มเติมสําหรับกองทุนรวมตลาดเงิน และกองทุนส่วนบุคคลที่มีนโยบายการลงทุนในลักษณะเดียวกัน และข้อ 106/1 ถึงข้อ 106/5 ในภาค 2 หลักเกณฑ์เกี่ยวกับอัตราส่วนการลงทุนของกองทุน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552"หมวด 11/1 หลักเกณฑ์อัตราส่วนเพิ่มเติมสําหรับกองทุนรวมตลาดเงินและกองทุนส่วนบุคคลที่มีนโยบายการลงทุนในลักษณะเดียวกัน\_\_\_\_\_\_\_\_\_\_\_\_\_\_\_\_\_\_\_ ข้อ 106/1 มิให้นําอัตราส่วนการลงทุนที่กําหนดในข้อ 61 ข้อ 62 และข้อ 69 มาใช้บังคับกับกองทุนรวมตลาดเงินและกองทุนส่วนบุคคลที่มีนโยบายการลงทุนลักษณะเดียวกับกองทุนรวมดังกล่าว โดยให้บริษัทจัดการลงทุนหรือมีไว้ซึ่งทรัพย์สินตามข้อกําหนดดังกล่าวตามอัตราส่วนที่กําหนดในข้อ 106/2 และข้อ 106/3 ข้อ 106/2 บริษัทจัดการอาจลงทุนหรือมีไว้ซึ่งทรัพย์สินที่บุคคลใดเป็นผู้ออก ผู้สั่งจ่าย ผู้รับรอง ผู้รับอาวัล ผู้สลักหลัง ผู้ค้ําประกัน หรือคู่สัญญา มีมูลค่ารวมกันทั้งสิ้นเมื่อคํานวณเฉพาะผู้ออก ผู้สั่งจ่าย ผู้รับรอง ผู้รับอาวัล ผู้สลักหลัง ผู้ค้ําประกัน หรือคู่สัญญารายนั้น เพื่อเป็นทรัพย์สินของกองทุนตามข้อ 106/1 ได้ ไม่เกินอัตราดังต่อไปนี้ (1) ร้อยละสิบห้าของมูลค่าทรัพย์สินสุทธิของกองทุน ในกรณีที่เป็นทรัพย์สินตามข้อ 61 วรรคหนึ่ง (1) ถึง (4) (2) ร้อยละสิบของมูลค่าทรัพย์สินสุทธิของกองทุน ในกรณีที่เป็นทรัพย์สินตามข้อ 62 วรรคหนึ่ง (3) และ (7) (3) ร้อยละสิบของมูลค่าทรัพย์สินสุทธิของกองทุน ในกรณีที่เป็นตราสารหนี้ต่างประเทศ หรือหน่วยลงทุนของกองทุนรวมต่างประเทศที่เป็นกองทุนรวมตลาดเงินข้อ 106/3 การลงทุนหรือมีไว้ซึ่งทรัพย์สินที่บริษัทในกลุ่มกิจการใดเป็นผู้ออก ผู้สั่งจ่าย หรือคู่สัญญา เพื่อเป็นทรัพย์สินของกองทุนตามข้อ 106/1 หากทรัพย์สินดังกล่าวเป็นองค์ประกอบที่ใช้ในการคํานวณตัวชี้วัดของกองทุนนั้น บริษัทจัดการอาจลงทุนหรือมีไว้ซึ่งทรัพย์สินดังกล่าวโดยมีมูลค่ารวมกันทั้งสิ้นเมื่อคํานวณเฉพาะผู้ออก ผู้สั่งจ่าย หรือคู่สัญญารายนั้นได้ไม่เกินอัตราส่วนดังต่อไปนี้แล้วแต่อัตราใดจะสูงกว่า(1) อัตราที่คํานวณได้จากน้ําหนักของทรัพย์สินดังกล่าวในตัวชี้วัดรวมกับร้อยละห้าของมูลค่าทรัพย์สินสุทธิของกองทุน(2) อัตราส่วนการลงทุนตามข้อ 106/2ข้อ 106/4 ในกรณีของกองทุนรวมตลาดเงินที่มีการลงทุนในต่างประเทศบางส่วนบริษัทจัดการอาจลงทุนหรือมีไว้ซึ่งทรัพย์สินดังกล่าวโดยมีมูลค่ารวมกันทั้งสิ้นไม่เกินร้อยละห้าสิบของมูลค่าทรัพย์สินสุทธิของกองทุนรวม เมื่อคํานวณรวมทุกบุคคลที่เป็นผู้ออก ผู้สั่งจ่าย ผู้รับรอง ผู้รับอาวัล ผู้สลักหลัง ผู้ค้ําประกัน หรือคู่สัญญา การลงทุนหรือมีไว้ซึ่งทรัพย์สินตามวรรคหนึ่ง บริษัทจัดการต้องจัดให้มีมาตรการป้องกันความเสี่ยงด้านอัตราแลกเปลี่ยนเต็มจํานวนตลอดเวลาที่มีการลงทุนในทรัพย์สินดังกล่าว ข้อ 106/5 ในกรณีของกองทุนรวมตลาดเงิน ให้บริษัทจัดการลงทุนหรือมีไว้ซึ่งทรัพย์สินที่มีสภาพคล่องสูงดังต่อไปนี้ โดยมีมูลค่ารวมกันทั้งสิ้นไม่น้อยกว่าร้อยละสิบของมูลค่าทรัพย์สินสุทธิของกองทุน เมื่อคํานวณรวมทุกบุคคลที่เป็นผู้ออก ผู้สั่งจ่าย ผู้รับรอง ผู้รับอาวัล ผู้สลักหลัง ผู้ค้ําประกัน หรือคู่สัญญา(1) เงินสดสกุลเงินบาท(2) เงินฝากสกุลเงินบาท ทั้งนี้ ต้องเป็นเงินฝากในธนาคารพาณิชย์หรือธนาคารที่มีกฎหมายเฉพาะจัดตั้งขึ้น (3) ตั๋วเงินคลังที่ออกตามกฎหมายว่าด้วยการบริหารหนี้สาธารณะ หรือ (4) พันธบัตรธนาคารแห่งประเทศไทยประเภทระยะสั้น" ข้อ 10 ให้เพิ่มความต่อไปนี้เป็นข้อ 112/1 และข้อ 112/2 ในหมวด 12 การดําเนินการเมื่อมีเหตุที่ทําให้ไม่เป็นไปตามอัตราส่วน ของภาค 2 หลักเกณฑ์เกี่ยวกับอัตราส่วนการลงทุน แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552"ข้อ 112/1 ในกรณีที่กองทุนรวมตลาดเงินหรือกองทุนส่วนบุคคลที่มีนโยบายการลงทุนในลักษณะเดียวกับกองทุนรวมดังกล่าว มีการลงทุนหรือได้มาซึ่งทรัพย์สินที่มีมูลค่าไม่เกินอัตราส่วนที่กําหนดไว้ในภาค 2 หากต่อมาทรัพย์สินนั้นมีมูลค่าเกินอัตราส่วนดังกล่าวติดต่อกันเป็นเวลาห้าวันทําการ โดยไม่ได้เกิดจากการลงทุนหรือได้มาเพิ่มเติม ให้บริษัทจัดการปฏิบัติดังต่อไปนี้ (1) จัดทํารายงานโดยระบุชื่อ จํานวน อัตราส่วนการลงทุนหรือมีไว้ซึ่งทรัพย์สินที่มีมูลค่าเกินอัตราส่วน และวันที่ทรัพย์สินมีมูลค่าเกินอัตราส่วน และดําเนินการดังต่อไปนี้ (ก) ส่งรายงานดังกล่าวต่อสํานักงาน และผู้ดูแลผลประโยชน์ของกองทุนรวมหรือคณะกรรมการกองทุนสํารองเลี้ยงชีพ ลูกค้ากองทุนส่วนบุคคลรายย่อย แล้วแต่กรณี ทั้งนี้ ภายในสามวันทําการนับแต่วันสุดท้ายของระยะเวลาห้าวันทําการดังกล่าว (ข) จัดเก็บสําเนารายงานดังกล่าวไว้ที่บริษัทจัดการ (2) ดําเนินการแก้ไขอัตราส่วนการลงทุนภายในโอกาสแรกโดยคํานึงถึงประโยชน์ของผู้ลงทุนเป็นสําคัญ แต่ต้องไม่เกินสามสิบวันนับแต่วันสุดท้ายของระยะเวลาห้าวันทําการดังกล่าว เว้นแต่บริษัทจัดการสามารถแสดงให้สํานักงานเห็นว่าที่มีเหตุสุดวิสัยหรือเหตุจําเป็นอื่นใดอันทําให้บริษัทจัดการไม่สามารถดําเนินการดังกล่าว (3) จัดทํารายงานเมื่อบริษัทจัดการสามารถแก้ไขอัตราส่วนการลงทุนได้ โดยให้ระบุชื่อ จํานวน อัตราส่วนการลงทุนหรือมีไว้ซึ่งทรัพย์สินดังกล่าว และวันที่สามารถแก้ไขได้ และดําเนินการตาม (1) (ก) และ (ข) โดยอนุโลม มิให้นําความในข้อ 110 ถึงข้อ 112 มาใช้บังคับกับกรณีตามวรรคหนึ่ง ข้อ 112/2 ในระหว่างที่บริษัทจัดการไม่สามารถแก้ไขอัตราส่วนการลงทุนให้เป็นไปตามที่กําหนดไว้ในภาค 2 ให้บริษัทจัดการปฏิบัติตามข้อ 52/2 โดยอนุโลม ทั้งนี้ โดยไม่ต้องคํานึงว่าระยะเวลาตามข้อ 112/1 (2) ได้ล่วงพ้นไปแล้วหรือไม่" ข้อ 11 ให้ยกเลิกความในวรรคหนึ่งของข้อ 113 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 และให้ใช้ความต่อไปนี้แทน "ข้อ 113 ในกรณีที่ทรัพย์สินในขณะที่ลงทุนหรือในขณะที่ได้มาเป็นทรัพย์สินของกองทุน มีมูลค่าไม่เกินอัตราส่วนที่กําหนดในภาค 2 นี้ หากต่อมามีมูลค่าเกินอัตราส่วนดังกล่าวโดยไม่เข้าลักษณะตามข้อ 107 ถึงข้อ 112/2 และการเกินอัตราส่วนดังกล่าวมิได้เกิดจากการลงทุนหรือได้ทรัพย์สินมาเพิ่มเติม บริษัทจัดการจะยังคงมีไว้ซึ่งทรัพย์สินดังกล่าวต่อไปก็ได้"ข้อ 12 ในกรณีที่กองทุนรวมตลาดเงินหรือกองทุนส่วนบุคคลที่มีนโยบายการลงทุนลักษณะเดียวกันได้ลงทุนหรือมีไว้ซึ่งทรัพย์สินของกองทุนโดยชอบก่อนวันที่ประกาศนี้ใช้บังคับ แต่ไม่เป็นไปตามข้อกําหนดแห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 24/2552 เรื่อง การลงทุนและการมีไว้เพื่อเป็นทรัพย์สินของกองทุน ลงวันที่ 28 กรกฎาคม พ.ศ. 2552 ซึ่งแก้ไขเพิ่มเติมโดยประกาศนี้ บริษัทจัดการจะยังคงมีไว้ซึ่งทรัพย์สินดังกล่าวต่อไปก็ได้ แต่หากทรัพย์สินนั้นเป็นตราสารที่กําหนดอายุซึ่งได้หมดอายุลง หรือได้มีการจําหน่ายทรัพย์สินนั้นไปเท่าใด บริษัทจัดการอาจคงทรัพย์สินนั้นไว้ได้เพียงจํานวนที่เหลือข้อ 13 ประกาศนี้ให้ใช้บังคับตั้งแต่วันที่ 1 มกราคม พ.ศ. 2554 เป็นต้นไป ประกาศ ณ วันที่ 26 สิงหาคม พ.ศ. 2553(นายธีระชัย ภูวนาถนรานุบาล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_หมายเหตุ : เหตุผลในการออกประกาศฉบับนี้ คือ เพื่อปรับปรุงหลักเกณฑ์เกี่ยวกับประเภททรัพย์สินและอัตราส่วนการลงทุนของกองทุนรวมตลาดเงิน และกองทุนส่วนบุคคลที่มีนโยบายการลงทุนในลักษณะเดียวกัน เพื่อให้มีการลงทุนหรือมีไว้ซึ่งทรัพย์สินที่มีสภาพคล่องและความเสี่ยงต่ําในอัตราส่วนที่เหมาะสมกับลักษณะของกองทุนดังกล่าว จึงจําเป็นต้องออกประกาศนี้